गुरुवार को राजधानी के वीवीआईपी क्षेत्र राजभवन के पास चाइनीज मंझे की चोट से बाइक सवार एक पत्रकार की आंख जाते-जाते बच गयी। पत्रकार सूर्य प्रताप सिंह शाम को 5 बजे आफिस जा रहे थे कि अचानक चाइनीज मंझे की चपेट में आ गये जिससे उनकी नाक और आंख की पलक पर खतरनाक चोट आ गयी। गनीमत रही कि हेलमेट लगाने की वजह से सूर्य प्रताप सिंह की आंख बच गयी वरना चाइनीज मंझे के खतरनाक चोट की वजह से पत्रकार की आंख जा सकती थी। मंझे की चोट इतनी तेज थी कि हेलमेट काफी अंदर तक कट गया।